《九月刘苏州携酒过寄寄堂席上作》
明代·郑善夫

今辰何辰我对酒，烂醉却为刘苏州。佳肴佳乐见君意，美境美人忘我忧。

百年清话肺腑露，三江长望风烟流。出门高下远天泪，去燕来鸿何所求。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。